BOSNA I HERCEGOVINA 

REPUBLIKA SRPSKA 

OSNOVNI SUD U BIJELJINI 

Broj: 80 0 I 124769 21 I 

Bijeljina, 13.10.2022. godine 

Osnovni sud u Bijeljini, po sudiji Ljilji Rajković, u pravnoj stvari tražioca izvršenja Sparkasse Bank dd BiH Sarajevo, koga zastupaju punomoćnici Stojaković Borislav i Stojaković –Đukić Alenka advokati iz Brčko Distrikta, protiv izvršenika Salkić Mile iz Janje Hercegovačka br.8, radi prinudne naplate novčanog potraživanja, donio je dana 13.10.2022. slijedeći:

Z A K LJ U Č A K


ODREĐUJE SE prvo ročište za prodaju nepokretnosti  izvršenika Salkić Mile za dan 16.11.2022. godine, sa početkom u 10:30 časova, kancelarija broj 41, označenih kao:

· k.č. 1776 BRIJAČKA RADNJA br. zgrade 1, poslovna zgrada u privredi površine 36 m2 i k.č  1776 BRIJAČKA RADNJA zemljište uz privredni objekat površine 9 m2 upisane u Ln br. 1673/0 k.o. Janja 1 u kome je Salkić Dušana Mila upisana sa pravom svojine sa dijelom 1/1 na skici vještaka geometra Gajić Zorana od 20.12.2021. godine međne linije po važećem geodetskom elaboratu su prikazane crnim debljim linijama, a parcela koja predstvalja ovaj izvršni postupak je uokvirena žutom bojom. Na licu mjesta parcele 1776 i parcela 1777 predstavljaju jedan lokal i to buregdžinicu na skici snimanja uokvirena plavom bojom, koja je sastavni dio ovog zaključka.


Ukupna vrijednost nepokretnosti prema nalazu vještaka građevinske struke Resanović Aleksandra od 29.03.2022. godine iznosi  18.000,00 KM.


Nepokretnosti se ne mogu prodati na prvom ročištu ispod ½ utvrđene vrijednosti.


Ako se nepokretnosti ne prodaju na prvom ročištu sud će zakazati drugo ročište u roku od 30 dana i u slučaju da tri ponuđača sa najvećom ponudom na prvom ročištu nisu uplatila prodajnu cijenu.


Poreze i takse u vezi sa prodajom snosi kupac.


Na javnoj prodaji mogu učestvovati sva fizička i pravna lica osim lica navedenih u članu 88. Zakona o izvršnom postupku, uz uslov da prije ročišta za prodaju na ime osiguranja polože 1/10 utvrđene vrijednosti nepokretnosti, ali isti ne može iznositi više od 10.000,00 KM. Prije početka ročišta, sudu treba priložiti uplatnicu kao dokaz da je osiguranje položeno.


Osiguranje se polaže na Račun posebnih namjena – Depozitni račun osnovnih sudova broj: 562 – 099 – 8130145898 kod NLB banke a.d. Banja Luka, vrsta prihoda 223 171, opština 005, budžetska organizacija 10670001, sa naznakom broja predmeta. 


Od polaganja osiguranja oslobođeni su tražilac izvršenja i lica određena članom 86.stav 2.  Zakona o izvršnom postupku.


Kupac je dužan položiti cijenu u roku od 30 dana od dana objavljivanja Zaključka o prodaji nepokretnosti najpovoljnijem ponuđaču. Ako kupac u određenom roku ne položi cijenu, sud će rješenjem prodaju tom ponuđaču proglasiti nevažećom i odrediti da je nepokretnost prodata drugom po redu ponuđaču koji treba, u roku koji mu odredi sud, deponovati cijenu. Navedene odredbe primjenjivaće se prema trećem ponuđaču u slučaju da drugi ponuđač ne deponuje u određenom roku prodajnu cijenu.


U slučaju da sva tri ponuđača sa najvišim ponudama ne ispune svoje obaveze sud može oglasiti da ročište nije uspjelo i zakazati novu prodaju. Iz položenog osiguiranja namiriće se troškovi nove prodaje.


Ponuđačima čija ponuda nije prihvaćena, vratiće se osiguranje odmah nakon zaključenja javne prodaje.

Sud će obustaviti izvršenje ako se nepokretnost ne može prodati ni na drugom ročištu. 
Obustava izvršenja ne sprečava pokretanje novog izvršnog postupka radi naplate istog potraživanja.


Zaključak o prodaji stranka može o svom trošku objaviti u sredstvima javnog informisanja, odnosno da o zaključku obavijesti lica koja se bave u posredovanju prodaje nepokretnosti. 

NAPOMENA: Na nepokretnostima koje su predmet prodaje upisano je pravo hipoteke u korist „Sparkasse bank“ DD BiH Sarajevo kao hipotekarni dužnik. 


Zaključak se dostavlja strankama, Ministarstvu finansija Poreska uprava Područni centar Bijeljina i na oglasnu tablu suda.

Pouka o pravnom lijeku:                                                                                    Sudija

Protiv ovog Zaključka nije dozvoljen pravni lijek.                                   Ljilja Rajković

